**REZIME PROGRAMA OBUKE**

|  |
| --- |
| **Naziv programa obuke**  |

” Obuka za stručne radnike/ce, i saradnike/ce o usluzi videćeg/e pratioca/teljke– značenje, standardi, uloge, prava i obaveze korisnika/ca, saradnika/ca i stručnih radnika/ca “

|  |
| --- |
| **Autor, odnosno koautori programa obuke** |

Savez slijepih Crne Gore (Goran Macanović, Katarina Bigović, Andreja Veljača, Marina Vujačić)

|  |
| --- |
| **Realizator/i programa obuke** |

Goran Macanović - izvršni direktor Saveza slijepih Crne Gore, Katarina Bigović - savjenica za međunarodne odnose u Savezu slijepih Crne Gore, Marina Vujačić - izvršna direktorica Udruženja mladih sa hendikepom Crne Gore

|  |
| --- |
| **Ciljevi programa obuke** |

Opšti cilj programa:

Unaprijeđenje znanja i vještina stručnih radnika/ca, saradnika/ca u cilju pružanja podrške osobama s oštećenim vidom u socijalizaciji, njihovoj inkluziji u društvu, povećanju samopouzdanja i motivacije za aktivno učešće u društvenom životu.

Specifični ciljevi programa:

* Stvoriti preduslove za uvođenje u sistem usluge videćeg pratioca/teljke, koja nije eksplicitno navedena u Zakonu, već se podvodi pod ostale usluge za podršku za život u zajednici, te redovnog i održivog finansiranja usluge nakon uspostavljanja standarda usluge;
* Osigurati standardizovanu i jedinstvenu obuka za stručni kadar i opciono korisnike/ce usluge videći/a pratilac/teljka, radi omogućavanja uslova za samostalan život osoba oštećenog vida;
* Osposobiti stručni kadar za adekvatniju izradu individualnog plana usluga i pluralizam potrebnih usluga za svakog korisnika individualno u cilju najvećg mogućeg standarda i kvaliteta života;
* Senzibilisati i osposobiti stručne radnike/ce, i saradnike/ce za stručno i kvalitetno koordinisanje uslugom videći/a pratilac/teljka
* Senzibilisati i edukovati osobe oštećenog vida za kvalitetno korišćenje usluge videći/a pratilac/teljka;
* Pružiti alate, znanja i vještine stručnim radnicima/ama, i saradnicima/ama za stručno i kvalitetno koordinisanje i praćenje sprovođenja usluge videćeg pratioca/teljke.

|  |
| --- |
| **Sadržaj programa obuke** |

* Modeli pristupa i terminologija invaliditeta
* Filozofija samostalnog života, preduslovi, prepreke i mjere za omogućavanje samostalnog života osoba s invaliditetom
* Servisi podrške, značaj i vrste servisa podrške
* Pojam i usluga “Videći/a pratilac/teljka”, primjena
* Prava i obaveze videćeg/e pratioca/teljke, korisnika/ce, stručnog/e radnika/ce
* Obuka videćih pratilaca, plan aktivnosti, rad.

Tokom rada će se primjenjivati različite metode rada s naročitim akcentom na podsticanje učesnika/ca na aktivno učešće, razmjenu iskustava i ideja. Među korišćenim metodama su prezentacija, interaktivni input, individualni i grupni rad te rad u parovima, igra uloga, interaktivne igre, bujica ideja, facilitirana diskusija i studije slučaja. Ovakvim metodom rada će se osigurati da pripadnici/e svih ciljnih grupa obuke dobiju priliku da iskuse situacije koje se mogu ili će se sigurno desiti pri korišćenju, pružanju, praćenju i nadgledanju usluge videćeg/e pratioca/teljke.

|  |
| --- |
| **Kompetencije koje će program obuke razvijati** |

Sprovođenjem obuke će se osposobiti stručni radnici/ce i saradnici/ce, te i osobe s oštećenim vidom za usmjereno, ciljano, koordinisano, stručno, kvalitetno planiranje, obezbjeđivanje, pružanje, korišćenje, nadgledanje, i kontrolu usluge videćeg pratioca. Obuka će za krajnji rezultat imati kvalitetno obučen, usavršen i profesionalizovan i senzibilisan kadar (stručni radnici/e i saradnici/e) za obavljanje poslova koji se odnose na planiranje, obezbjeđivanje, pružanje, nadgledanje i kontrolu kvaliteta rada i pružanja usluga u zajednici.

* Upoznati se i uočiti razliku između pojedinih modela pristupa invaliditetu i posljedicama njihove primjene;
* Usvojiti i shvatiti značaj upotrebe adekvatne terminologije za osobe s invaliditetom;
* Upoznati se s počecima i razvojem pokreta za prava osoba s invaliditetom;
* Razumjeti principe i filozofiju samostalnog života;
* Upoznati se s različitim servisima podrške za osobe s invaliditetom i shvatiti njihovu međusobnu sličnost i razliku;
* Shvatiti pojam, ulogu i principe usluge videćeg pratioca/teljke;
* Razumjeti međusobna prava, obaveze i odgovornosti korisnika/ce usluge videćeg pratioca/teljke, saradnika/ca i stručnog/e radnika/ce;
* Usvojiti i shvatiti značaj procesa izrade sedmičnog plana aktivnosti;
* Upoznati se sa svim aspektima u korišćenju, pružanju, praćenju i nadgledanju usluge videćeg/e pratioca/teljke i shvatiti značaj otvorene komunikacije i procedura za adekvatno pružanje usluge;
* Upoznati se s mogućim kriznim situacijama u korišćenju, pružanju i praćenju i nadgledanju usluge videćeg pratioca/teljke i usvojiti mehanizme i alate za njihovo pravovremeno otkrivanje i prevazilaženje.

|  |
| --- |
| **Ciljna grupa stručnjaka kojima je obuka namijenjena** |

Ciljna grupa profesionalaca kojima je obuka namijenjenasu (sadašnji i potencijalni): stručni radnici/ce zaposleni u državnim organima koji učestvuju u procesu ostvarivanja prava na usluge socijalne zaštite, uključujući tako i uslugu videćeg/e pratioca/teljke, zatim stručni radnici/ce zaposleni kod pružalaca usluga, i saradnici/ce, tj. potencijalni videći/e pratioci/teljke i opciono, potencijalni korisnici usluge videćeg/e pratioca/teljke, osobe oštećenog vida u određenim djelovima treninga gdje su važne vježbe simulacija.

Potencijalni korisnici i korisnici videćeg pratioca nezavisno od akreditovanog programa obuke moraju biti uključeni u određene segmente obuke.

|  |
| --- |
| **Oblast na koju se program obuke odnosi** |

Socijalna i dječija zaštita, usluga podrške za život u zajednici

|  |
| --- |
| **Uslovi za uključivanje stručnjaka u obuku** |

Pored Zakonom propisanih uslova za ostvarenje prava na uslugu videći/a pratilac/teljka od strane osoba s invaliditetom, osoba oštećenog vida, sticanje lincenci za rad od strane saradnika i zasnivanje radnog odnosa od strane saradnika/ca, neophodno je da polaznici obuke imaju određen nivo svijesti i informisanosti o pravima, obavezama i potrebama osoba oštećenog vida i ulozi i svrsi usluge videćeg pratioca. U tom smislu, svaki kandidat/kinja za učešće u ovoj obuci će popuniti ulazni upitnik odnosno motivaciono pismo za učešće u obuci (u propisanoj formi Prilog 2, a na osnovu čijeg će sadržaja treneri/ce izabrati one koji ispunjavaju minimalne uslove.

Uslovi koji se odnose na stručnu spremu za videćeg pratioca/teljku odnosno saradnika/ce za učešće u samoj obuci definisani su Zakonom o socijalnoj i dječjoj zaštiti (srednje obrazovanje).

|  |
| --- |
| **Krajnji korisnici** |

Krajnji korisnici osim ciljnih grupa obuke: osoba oštećenog vida, potencijalnih videćih pratilaca/teljki, stručnih saradnika/ca i stručnih radnika/ca su i porodice osoba oštećenog vida, organizacije osoba s invaliditetom, nadležno Ministarstvo i druge institucije socijalne zaštite, kao i država Crna Gora.

|  |
| --- |
| **Broj učesnika u grupi** |

Za dva dana obuke, minimalni broj učesnika/ca može da bude 12, a maksimalni 20 osoba. Neophodan je paran broj radi omogućavanja sprovođenja rada u parovima.

|  |
| --- |
| **Dužina trajanja programa obuke** |

Obuka traje dva dana prema propisanoj obuci u okviru Priloga 1. Svakog dana obuke rad počinje u 10.00 časova, s tim da se prvog radnog dana završava u 17.20, a drugog dana u 16.30 časova.